Jy kan dr. Leonie se boodskappe onder die "Preke en Videos" afdeling deur die app op jou selfoon kyk! Nuwe preke word gereeld bygevoeg. Maak seker dat jy 'n goeie WiFi/internetkonneksie het. Dit is gratis om die preke te kyk, maar omrede dit "streaming" is, sal dit van jou data gebruik.
Bly op hoogte van opkomende konferensie- en kursusdatums wat deur verskeie spanlede van Hosanna en dr. Leonie aangebied word onder hierdie afdeling van die app.
Speel die Bybel-vasvra speletjie!
Hiervoor moet jy ingeteken wees. Skep jou Hosanna-profiel by die "Teken in" funksie om jou profiel gratis te registreer en te skep. Brei jou Bybelkennis uit deur hierdie speletjie. 'n Nuwe vasvra speletjie sal maandeliks opgelaai word.
Die app is tans slegs op Android (Google Play) beskikbaar. Ons beplan om die app ook later in 2019 op iOS (Apple & iPhone) vry te stel. Baie dankie vir jou geduld!
Nuwe en opwindende afdelings word met bywerkings (updates) bygevoeg. Maak dus seker dat jy die Hosanna-app gereeld op datum hou (update via Google Play). Maandelikse bywerkings sal onder hierdie afdeling van die app bespreek word.
Binne-app bywerkings: die app mag dalk af en toe aan jou noem dat daar nuwe inligting beskikbaar is om af te laai. Klik dan net op "Yes" of "OK" en siedaar - al die nuutste inligting is in die palm van jou hand!
Sommige funksies sal vereis dat jy 'n profiel op die app moet skep. Deur 'n profiel te skep, aanvaar jy outomaties om by dr. Leonie se nuusbriefdatabasis gevoeg te word. Alle funksies bly dus gratis en daar is geen inskrywingsfooi ter sprake nie.